**Gloria Sfântului Ștefan cel Mare (sonet)**

*Maria Filipoiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gloria Sfântului Ștefan cel Mare

(sonet comemorativ )

Sună bucium în moldavă cetate,

Pentru Ștefan-Vodă cel Mare și Sfânt,

Iar clopote bat, de-a trezi din mormânt

Pe erou sfințit de creștinătate.

Străbat ecouri de strateg neînfrânt,

Prin veac ducând victorii repurtate,

Urmașii să trăiască-n demnitate

Și-n veci stăpâni pe strămoșescul pământ.

Din istorie se-aude jurământ

De credință pentru glie și popor,

Ce-n conștiința neamului e răsfrânt.

La Putna se-adună creștinesc sobor,

Lui Ștefan să-i comemoreze avânt

Din ctitorie la Tatăl ziditor.

2 iulie - Sfântul Voievod Ștefan cel Mare

Maria Filipoiu